ai4bharat/Pralekha huggingface dataset:
రక్షణ మంత్రిత్వ శాఖ
కైలాష్-మనససరోవర్ యాత్రాకాలాన్ని తగ్గించే 80 కిలోమీటర్ల రహదారిని ప్రారంభించిన రక్షణ మంత్రి శ్రీ రాజనాథ్ సింగ్
కైలాష్-మానససరోవర్ యాత్రకు, సరిహద్దు ప్రాంత అనుసంధాన మార్గానికి కొత్త శకం ప్రారంభం అయింది. ధార్చుల  నుండి లిపులేఖ్  ను కలుపుతూ రహదారి మార్గాన్ని ఒక ప్రత్యేక కార్యక్రమంలో రక్షణ మంత్రి శ్రీ రాజనాధ్ సింగ్ ప్రారంభించారు. పితోర్ఘర్ నుండి గుంజి కి వాహనాల రాకపోకలను జెండా ఊపి ప్రారంభించారు. మారుమూల ప్రాంతాల అభివృద్ధికి ప్రధాన మంత్రి శ్రీ నరేంద్ర మోడీ కి ఒక ప్రత్యేక దార్శనికత ఉందని శ్రీ రాజనాధ్ సింగ్ ఈ సందర్బంగా మాట్లాడుతూ అన్నారు. ఈ కీలకమైన మార్గం పూర్తి కావడంతో స్థానికలు, యాత్రికుల దశాబ్దాల కల సాకారమైందని శ్రీ రాజనాధ్ సింగ్ తెలిపారు. ఈ రహదారి మార్గం ఏర్పాటు కావడం వల్ల స్థానిక వ్యాపారాలు పెరిగి ఆర్థిక కార్యకలాపాలు మరింత పెరుగుతాయని ఆయన అన్నారు.
హిందూ, బుద్ధ, జైనులకు పవిత్రమైన కైలాష్-మానససరోవర్ మార్గం పూర్తి కావడం వల్ల ఇక నుండి ఈ యాత్రను 2-3 వారాల కాకుండా ఒక వారానికే పూర్తి చేయవచ్చని శ్రీ రాజనాధ్ సింగ్ వెల్లడించారు. ఈ రహదారి ఘటిభగర్ నుండి ప్రారంభమై కైలాష్-మానససరోవర్ ప్రవేశ ద్వారమైన లిపులేఖ్ పాస్ వరకు ఉంటుంది. ఇది 80 కిలోమీటర్ల రహదారి, సముద్ర మట్టానికి 6,000 నుండి 17,060 అడుగుల ఎత్తులో ఉంటుంది. ఈ ప్రాజెక్ట్ పూర్తవడంతో, కఠినతరమైన ఎత్తైన భూభాగం గుండా కష్టతరమైన పర్వతారోహణను ఇప్పుడు కైలాష్-మానససరోవర్ యాత్ర యాత్రికులు నివారించవచ్చు. సిక్కిం లేదా నేపాల్ మార్గాల వెంబడి కైలాష్-మానససరోవర్ యాత్ర రెండు మూడు వరాల పాటు సాగేది. 90 కిలోమీటర్ల నడవాల్సి వచ్చేది, దీని వల్ల వయోవృద్దులకు ఇబ్బందులు ఎదురయ్యేవి. ఇప్పటి వరకు ఉన్న మార్గాల వల్ల భారత భూభాగం లో 20 శాతం, చైనా భూభాగంలో 80 శాతం యాత్ర చేయాల్సి ఉండేది. ఇపుడు ఘటిభగర్-లిపులేఖ్ మార్గం వల్ల యాత్ర అటుదిటు అయింది, మానససరోవర్ యాత్ర ఇక నుండి 84 శాతం భారత భూభాగం, 16 శాతం చైనా భూభాగం నుండి చేయవచ్చు. ఇది నిజంగా ఒక చారిత్రకమని రక్షణ మంత్రి వ్యాఖ్యానించారు. సరిహద్దు రహదారుల సంస్థ  ఇంజినీర్లు, సిబ్బంది అంకితభావమే ఈ విజయానికి కారణమని రక్షణ మంత్రి ప్రశంసించారు. రహదారి నిర్మాణం సందర్బంగా అసువులు బాసిన వారికి ఆయన శ్రద్ధాంజలి ఘటించారు. కోవిడ్-19 సమయంలో కూడా తమ కుటుంబాలకు దూరంగా ఈ కార్యాన్ని పూర్తి చేసిన బిఆర్ఓ సిబ్బందిని రక్షణ మంత్రి అభినందించారు.
మొదట్నుంచి కూడా బిఆర్ఓ కుమాన్, గర్వాల్ ప్రాంతాల అభివృద్ధిలో చురుకైన పాత్ర పోషిస్తున్నాయని శ్రీ రాజనాధ్ సింగ్ అన్నారు.
బిఆర్ఓ డైరెక్టర్ జనరల్ లెఫ్టనెంట్ జనరల్ హరిపాల్ సింగ్ మాట్లాడుతూ ఈ రహదారి నిర్మాణంలో అనేక ఇబ్బదులు ఎదురయ్యాయని అన్నారు. నిరంతరంగ మంచు కురవడం, చాల నిటారుగా ఉన్న ఎతైన ప్రదేశాలు, వాతావరణ పరిస్థితులు తమ పనిని సంవత్సరానికి 5 నెలలకు మాత్రమే పరిమితం చేశాయని ఆయన అన్నారు. దీనితో పాటు అకస్మాత్తుగా వానలు, వరదలు రావడం వల్ల చాలా నష్టం జరిగింది. మొదటి 20 కిలోమీటర్లు కొండలన్నీ చాల గట్టి రాళ్లతో ఉండడంతో, వాటి గుండా మార్గం వేసుకుంటూ వెళ్ళడానికి అనేక మంది ప్రాణాలు కోల్పోయారని, 25 యంత్రాలు కూడా పక్కనే ఉన్న కాళీ నదిలో పడి ధ్వంసం అయ్యాయని ఆయన వెల్లడించారు. ఇన్ని అడ్డంకులున్నప్పటికీ బిఆర్ఓ తన పని సామర్ధ్యాన్ని 20 రేట్లు పెంచి ఆధునిక సాంకేతిక పరిజ్ఞానం ఉపయోగించిందని అన్నారు. ఈ ప్రాంతాలకు వందలాది టన్నుల గల సామాగ్రిని తరలించడానికి హెలీకాఫ్టర్లను కూడా వినియోగించారని తెలిపారు.
ఈ కార్యక్రమంలో రక్షణ దళాల చీఫ్ జనరల్ బిపిన్ రావత్, ఆర్మీ చీఫ్ జనరల్ ఎం.ఎం. నరవనే, రక్షణ కార్యదర్శి డాక్టర్ అజయ్ కుమార్, అల్మోరా  లోక్ సభ సభ్యుడు శ్రీ అజయ్ తమ్తా, సీనియర్ అధికారులు పాల్గొన్నారు.
(Visitor Counter : 302
మంత్రిమండలి
రాష్ట్రీయ యువ సశక్తీకరణ్ కార్యక్రమ్ స్కీము ను 2017-18 నుండి 2019-2020 వరకు నడుపుతూ ఉండేందుకు ఆమోదం తెలిపిన మంత్రివర్గం
రాష్ట్రీయ యువ సశక్తీకరణ్ కార్యక్రమ్ స్కీము ను ఇఎఫ్ సి సిఫారసు చేసినట్లుగా 1,160 కోట్ల రూపాయల బడ్జెట్ అవుట్ లే తో 2017-18 నుండి 2019-2020 వరకు నడుపుతూ ఉండేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ప్రధాన అంశాలు:
పన్నెండో పంచ వర్ష ప్రణాళిక కాలం లో, ఆర్థిక మంత్రిత్వ శాఖ మరియు నీతి ఆయోగ్ ల ను సంప్రదించిన మీదట చేపట్టిన హేతుబద్ధీకరణ కసరత్తు లో భాగం గా ఎనిమిది పథకాల ను రాష్ట్రీయ యువ సశక్తీకరణ్ కార్యక్రమ్ లో ఉప పథకాలుగా చేయడం జరిగింది. ఇది పథకాల మధ్య చక్కని సమన్వయాన్ని సాధించడం లో సహాయకారి అయింది. దీని పర్యవసానం గా వాటి ప్రభావశీలత్వం మెరుగుపడటంతో పాటు అందుబాటులో ఉన్న వనరుల తో ఉత్తమ ఫలితాల ను రాబట్టడం సాధ్యపడుతుంది. 2014 వ సంవత్సరంలో రూపుదిద్దిన జాతీయ యువజన విధానం నిర్వచించిన ‘యువత’ అంటే 15-29 ఏళ్ల వయో వర్గం లోని యువతీ యువకులు- ఈ పథకం యొక్క లబ్ధిదారులలో ఉన్నారు. ఇక ప్రోగ్రామ్ కంపొనంట్స్ ను నిర్దిష్టం గా 10-19 ఏళ్ల వయోవర్గానికి చెందిన కిశోరావస్థ లోని వారి కోసం ఉద్దేశించడమైంది.
రాష్ట్రీయ యువ సశక్తీకరణ్ కార్యక్రమ్ లో భాగమైన ఉప పథకాల లో ఈ కింద ప్రస్తావించినటువంటివి ఉన్నాయి:
నెహ్రూ యువ కేంద్ర సంఘటన్ ;
నేశనల్ యూత్ కోర్ ;
నేశనల్ ప్రోగ్రామ్ ఫర్ యూత్ అడాలసెంట్ డివెలప్ మెంట్ ;
ఇంటర్ నేశనల్ కోఆపరేశన్;
యూత్ హాస్టల్స్ ;
స్కౌటింగ్ గైడింగ్ సంస్థలకు సహాయం;
నేశనల్ డిసిప్లిన్ స్కీమ్ ; ఇంకా,
నేశనల్ యంగ్ లీడర్స్ ప్రోగ్రామ్ .
పూర్వరంగం:
యువజన వ్యవహారాలు క్రీడల మంత్రిత్వ శాఖ ప్రస్తుతం అమలుచేస్తున్న సెంట్రల్ సెక్టర్ స్కీమే రాష్ట్రీయ యువ సశక్తీకరణ్ కార్యక్రమ్. ఇది 12వ పంచ వర్ష ప్రణాళిక నాటి నుండి అవిచ్ఛిన్నంగా సాగుతూ వస్తోంది. యువత లో వ్యక్తిత్వాన్ని మరియు నాయకత్వ లక్షణాలను అభివృద్ధిపరచడం తో పాటు వారిని జాతి నిర్మాణ కార్యకలాపాలలో భాగస్తులను చేయడం ఈ పథకం యొక్క ధ్యేయం గా ఉంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.22 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,27,25,060
|
|
అందుబాటులోని నిల్వలు
|
|
17,22,25,196
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.27 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.22 కోట్లకుపైగా  నిల్వలు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
దిగ్బంధంలో పారిశ్రామిక-వాణిజ్య సమస్యల పరిశీలన-భాగస్వాముల ఇబ్బందుల పరిష్కారంలో డీపీఐఐటీ కంట్రోల్ రూమ్ కీలకపాత్ర
89 శాతం ఫిర్యాదులకు ముగింపు/పరిష్కారం; మంత్రి, కార్యదర్శి, సీనియర్
అధికారుల నిరంతర పర్యవేక్షణ-సమీక్షల ద్వారా సత్వర పరిష్కారాలు;
ఫోన్ నం.011-2306 2487; ఈ-మెయిల్: controlroom-dpiit@gov.in
కేంద్ర వాణిజ్య-పరిశ్రమల మంత్రిత్వశాఖ పరిధిలోని ‘పారిశ్రామిక-అంతర్గత వాణిజ్య ప్రోత్సాహక విభాగం’  26.03.2020న ఒక కంట్రోల్ రూమ్ను ఏర్పాటు చేసింది. పారిశ్రామిక-వాణిజ్య రంగాల సమస్యల పర్యవేక్షణతోపాటు ఆయా రాష్ట్ర/జిల్లా/పోలీసు తదితర సంబంధిత అధికార స్థానాలకు వాటి నివేదన బాధ్యతను ఇది నిర్వర్తిస్తుంది. నిత్యావసరాల అంతర్గత వాణిజ్యం, తయారీ, సరఫరా, రవాణాసహా దిగ్బంధం వేళ వివిధ భాగస్వాములకుగల సరఫరా శృంఖల ఇబ్బందులను పర్యవేక్షిస్తూ, పరిష్కారాలు చూపుతుంది. ఈ మేరకు 2020 ఏప్రిల్ 28దాకా 1962 ఫిర్యాదులు/సమస్యలు అందితే, వాటిలో 1739 పరిష్కారం కాగా, మరో 223 అంశాలకు త్వరలో ముగింపు లభించనుంది. మొత్తం ఫిర్యాదులు/సమస్యలలో 1,000 వరకూ ఢిల్లీ, మహారాష్ట్ర, ఉత్తరప్రదేశ్, హర్యానా, గుజరాత్లకు చెందినవే. సమస్యల స్వీకరణ-పరిష్కారాన్వేషణ, నివేదన తదితరాలపై పర్యవేక్షణ, అనుగమనం కోసం ప్రత్యేక బృందం ఏర్పాటు చేయబడింది. ప్రధానాంశాలపై ఈ బృందం బాధితులను ఫోన్ద్వారా వాకబు చేస్తుంది. అటుపైన సముచిత విభాగానికి పంపి పరిష్కారమయ్యేలా చూస్తుంది. తయారీ, రవాణా, పంపిణీ, టోకు లేదా ఈ-కామర్స్ కంపెనీలు క్షేత్రస్థాయిలో ఇబ్బందులను నంబరు 011-2306 2487కు ఉదయం 8 నుంచి సాయంత్రం 6 గంటల మధ్య లేదా controlroom-dpiit[at]gov[dot]in కు మెయిల్ పంపి తెలియజేయవచ్చు. ఈ ఫిర్యాదులు/సమస్యలను కేంద్ర వాణిజ్య-పరిశ్రమల-రైల్వేశాఖల మంత్రి శ్రీ పీయూష్ గోయల్ తరచూ సమీక్షిస్తుంటారు.
వాణిజ్యం, పరిశ్రమల మంత్రిత్వ శాఖ
వ్యాపార పరిష్కార సంబంధ సహకారం అంశం పై భారతదేశానికి, కొరియా కు మధ్య ఎంఒయు కు ఆమోదం తెలిపిన మంత్రివర్గం
వ్యాపార పరిష్కార సంబంధ సహకారం అంశం పై భారతదేశానికి, కొరియా కు మధ్య అవగాహన పూర్వక ఒప్పందం పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
కొరియా అధ్యక్షుడు 2018 జులై నెల లో భారతదేశం లో ఆధికారిక పర్యటనకు విచ్చేసిన సందర్భంగా ఈ ఎంఒయు పై సంతకాలు జరిగాయి.
ఉభయ దేశాల యాంటి- డంపింగ్, సబ్సిడీ, కౌంటర్ వేలింగ్ మరియు రక్షణాత్మక చర్యలు తదితర వ్యాపార సంబంధిత పరిష్కారాల రంగం లో సహకారాన్ని ఈ ఎంఒయు ప్రోత్సహించనుంది. తద్వారా ద్వైపాక్షిక వ్యాపార సంబంధాలు పెంపొందుతాయి.(Visitor Counter : 26
ప్రధాన మంత్రి కార్యాలయం
భారత రత్న డాక్టర్ బాబాసాహెబ్ అంబేడ్ కర్ జయంతి నాడు ఆయన కు నమస్సులు అర్పించిన ప్రధాన మంత్రి
భారత రత్న డాక్టర్ బాబాసాహెబ్ అంబేడ్ కర్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
అంబేడ్ కర్ జయంతి సందర్భం లో మహనీయుడు డాక్టర్ బాబాసాహెబ్ అంబేడ్ కర్ కు ప్రధాన మంత్రి నమస్సులు అర్పిస్తూ, ‘‘సమాజం లో వంచన కు గురి అయిన వర్గాల ను ప్రధాన స్రవంతి లోకి తీసుకు రావడం కోసం డాక్టర్ బాబాసాహెబ్ అంబేడ్ కర్ చేసిన సంఘర్షణ రాబోయే తరాల కు ఒక ఉదాహరణ గా నిలచిపోతుంది’’ అని ఒక ట్వీట్ లో పేర్కొన్నారు.
బొగ్గు మంత్రిత్వ శాఖ
900 గ్రామాలలోని 18 లక్షల మందికి బొగ్గు గనుల నీరుతో ప్రయోజనం బొగ్గు/ లిగ్నైట్ పి.ఎస్.యుల ద్వారా గ్రీనింగ్ డ్రైవ్ను పెంచడమైంది
బొగ్గు మంత్రిత్వ శాఖ నిర్దేశించిన ప్రకారం బొగ్గు/ లిగ్నైట్ రంగంలోని ప్రభుత్వ రంగ సంస్థలు గనుల నుండి వెలువడే నీటిని పరిరక్షణ మరియు సమర్ధవంతంగా వినియోగం గురించి అనేక చర్యలు చేపడుతున్నాయి, గనులు ఉన్న పరివాహక ప్రాంతాలకు ఆయా గనుల ద్వారా వెలువడే నీటిని తాగడం, నీటిపారుదల వినియోగాల కోసం సరఫరా చేస్తున్నారు. బొగ్గు/ లిగ్నైట్ పీఎస్యులకు చెందిన నిరుపయోగంగా ఉన్న గనుల ఖాళీలలో లభ్యమయ్యే నీటిని బొగ్గు గనుల ప్రాంతాలకు సమీపంలోని 900 గ్రామాలలో నివసిస్తున్న సుమారు 18 లక్షల మంది ప్రజలకు ప్రయోజనం చేకూరుస్తున్నాయి. ప్రస్తుత ఆర్థిక సంవత్సరంలో, బొగ్గు/లిగ్నైట్ పీఎస్యులు కమ్యూనిటీ ఉపయోగం కోసం దాదాపు 4000 ఎల్.కె.ఎల్. గని నీటిని సరఫరా చేయాలని ప్రణాళికను రూపొందించాయి చేశాయి, వీటిలో డిసెంబర్ 2022 వరకు 2788 ఎల్.కె.ఎల్. గని నీరు సరఫరా చేయబడింది. ఇందులో నుండి 881 ఎల్.కె.ఎల్. నీరు తాగడానికి సహా గృహావసరాలకు ఉపయోగించబడింది. గని నీటి లబ్దిదారులు ఎక్కువగా గిరిజనులు మరియు మారుమూల ప్రాంతాల్లో నివసించే వారు. ప్రభుత్వ జలశక్తి అభియాన్ నీటి సంరక్షణ ప్రయత్నానికి అనుగుణంగా ఈ చర్యలు తీసుకోవడం జరుగుతోంది. 2022-23లో కోల్ ఇండియా లిమిటెడ్  ఇప్పటికే 1510 హెక్టార్ల వార్షిక ప్లాంటేషన్ లక్ష్యాన్ని అధిగమించింది, దాని గ్రీన్ కవర్ కార్యక్రమం కింద డిసెంబరు ముగింపు నాటికి దీనిని 1600 హెక్టార్లకు పెంచింది. సీఐఎల్ ప్రస్తుత ఆర్థిక సంవత్సరంలో డిసెంబర్ 2022 వరకు 31 లక్షల మొక్కలను నాటింది. గని లీజు ప్రాంతంలో గత ఐదు సంవత్సరాల కాలంలో 4392 హెక్టార్లలో చేపట్టిన హరితహారం కార్యక్రమాలు సంవత్సరానికి 2.2 ఎల్టీ కార్బన్ సింక్ సంభావ్యతను సృష్టించాయి. బొగ్గు/లిగ్నైట్ పీఎస్యులు డిసెంబరు 2022 వరకు ప్రస్తుత ఆర్థిక సంవత్సరంలో దాదాపు 2230 హెక్టార్ల భూమిలో ప్లాంటేషన్, దాదాపు 360 హెక్టార్లలో గడ్డిని పెంపకం చేపట్టింది. డ్రోన్ల ద్వారా సీడ్ కాస్టింగ్, సీడ్ బాల్ ప్లాంటేషన్, మియావాకీ ప్లాంటేషన్ వంటి కొత్త పద్ధతులను వివిధ గనులలో ఉపయోగింస్తూ ప్లాంటేషన్ అమలు చేయబడుతోంది. మైనింగ్ చేయబడిన ప్రాంతాలు, ఓవర్బర్డెన్ డంప్లు మరియు ఇతర మైనింగ్ చెదిరిన ప్రాంతాలు క్రియాశీల మైనింగ్ జోన్ల నుండి వెంటనే తొలగించబతాయి. ఈ అడవుల పెంపకం కార్యకలాపాలు, గ్రీన్ బెల్ట్ అభివృద్ధి పనులు కూడా కార్బన్ సింక్లను సృష్టిస్తున్నాయి. దట్టమైన చెట్ల కవరేజ్ వాయు కాలుష్యాన్ని నియంత్రించడంలో సహాయపడుతోంది, ఇవి మైనింగ్ కార్యకలాపాల సమయంలో విడుదలయ్యే సస్పెండ్ చేయబడిన ధూళి కణాలు విస్తరించకుండా నిర్బంధిస్తుంది.
ప్రధాన మంత్రి కార్యాలయం
వెస్టాస్ ప్రెసిడెంటు, సిఇఒ తో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ వెస్టాస్ ప్రెసిడెంటు, సిఇఒ శ్రీ హెన్రిక్ ఆండర్ సన్ తో పవన శక్తి రంగానికి సంబంధించిన అంశాలపై మాట్లాడారు.
“వెస్టాస్ ప్రెసిడెంటు, సిఇఒ శ్రీ హెన్రిక్ ఆండర్ సన్ తో ఒక చక్కని చర్చ చోటుచేసుకొంది. మేం పవన శక్తి రంగానికి సంబంధించిన అనేక అంశాల ను చర్చించాం. రాబోయే తరాల వారికి ఒక శుద్ధమైన భవిష్యత్తు ను అందించడం కోసం నవీకరణీయ శక్తి ని వినియోగించుకొనే దిశ లో భారతదేశం చేస్తున్న ప్రయత్నాలలో కొన్నిటిని ఈ సందర్భం లో ప్రముఖంగా ప్రస్తావించడమైంది’’ అని ట్విటర్ మాధ్యమం లో ప్రధాన మంత్రి వెల్లడించారు.
మంత్రిమండలి
కేంద్రీయ జాబితా లోని ఇతర వెనుకబడిన తరగతుల లోపల ఉప వర్గీకరణ అంశాన్ని పరిశీలించడం కోసం రాజ్యాంగ 340వ అధికరణం పరిధి లో ఏర్పాటు చేసిన కమిశన్ యొక్క పదవీకాలాన్ని పొడిగించేందుకు ఆమోదం తెలిపిన మంత్రివర్గం
కేంద్రీయ జాబితా లోని ఇతర వెనుకబడిన తరగతుల లోపల ఉప వర్గీకరణ అంశాన్ని పరిశీలించడం కోసం రాజ్యాంగం లోని 340వ అధికరణం లో భాగం గా ఏర్పాటు చేసిన కమిశన్ యొక్క పదవీకాలాన్ని 2019వ సంవత్సరం జులై 31వ తేదీ అనంతరం ఆరు నెలలు మరియు 2020వ సంవత్సరం జనవరి 31వ తేదీ వరకు పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు
ప్రతిపాదిత పదవీకాలాన్ని విస్తరించడం కమిశన్ కు సంబంధిత వర్గాల తో సంప్రదింపులు జరిపిన తరువాత ఒబిసి ల ఉప వర్గీకరణ అంశం పైన ఒక విపుల నివేదిక ను సమర్పించేందుకు వీలు కల్పిస్తుంది.
(
యువజన వ్యవహారాలు, క్రీడల మంత్రిత్వ శాఖ
దేశవ్యాప్తంగా అక్టోబర్ 1వ తేదీ నుంచి నెల రోజుల పాటు సాగనున్న క్లీన్ ఇండియా 2.0 ప్రారంభించనున్న కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ సింగ్ ఠాకూర్
కోటి కేజీల వ్యర్థాలు ప్రధానంగా సింగిల్ యూజ్ ప్లాస్టిక్ను సేకరించి,తొలగించడానికి ప్రజల స్వచ్ఛంద భాగస్వామ్యం, సహకారంతో ప్రజా ఉద్యమంగా కార్యక్రమం అమలు
కేంద్ర యువజన వ్యవహారాలు, క్రీడల మంత్రిత్వ శాఖ దేశవ్యాప్తంగా క్లీన్ ఇండియా 2.0 కార్యక్రమాన్ని అక్టోబర్ 1 నుంచి 31 వరకు నిర్వహించనున్నది. గత ఏడాది నిర్వహించిన విధంగా ఈ ఏడాది కూడా నిర్వహించి విజయవంతం చేసేందుకు మంత్రిత్వ శాఖ సన్నాహాలు చేస్తోంది. దేశవ్యాప్తంగా నెహ్రూ యువ కేంద్ర సంఘటన్ కు అనుబంధంగా ఉన్న యువజన క్లబ్బులు, నేషనల్ సర్వీస్ స్కీమ్ అనుబంధ సంస్థల నెట్వర్క్ ద్వారా దేశవ్యాప్తంగా అన్ని గ్రామాల్లో ఈ కార్యక్రమం నిర్వహించబడుతుంది.
కార్యక్రమ వివరాలను యువజన వ్యవహారాల కార్యదర్శి శ్రీ సంజయ్ కుమార్ ఈ రోజు న్యూఢిల్లీలో మీడియా ప్రతినిధులకు వివరించారు. క్లీన్ ఇండియా 2.0 కార్యక్రమాన్ని కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ సింగ్ ఠాకూర్ 2022 అక్టోబర్ 1న ప్రారంభిస్తారు. వ్యర్థాలు ముఖ్యంగా సింగిల్ యూజ్ ప్లాస్టిక్ వ్యర్ధాల తొలగించి, అవగాహన కల్పించాలన్న లక్ష్యంతో కార్యక్రమానికి రూపకల్పన చేశారు.
గత ఏడాది నిర్వహించిన క్లీన్ ఇండియా డ్రైవ్ విజయవంతం అయ్యిందని శ్రీ సంజయ్ కుమార్ తెలిపారు. ఈ ఏడాది కోటి కేజీల వ్యర్థాలను  సేకరించి, తొలగించాలన్న లక్ష్యంతో కార్యక్రమాలు నిర్వహిస్తామని అన్నారు. ప్రజల సహకారం, స్వచ్ఛంద భాగస్వామ్యంతో కార్యక్రమం జరుగుతుందని కార్యదర్శి తెలియజేశారు. వ్యర్థాల సేకరణకు పర్యాటక ప్రదేశాలు, విద్యా సంస్థలు, బస్టాండ్/రైల్వే స్టేషన్లు వాటి పరిసరాలు, జాతీయ రహదారులు, చారిత్రక మరియు వారసత్వ కట్టడాలు, మతపరమైన ప్రదేశాలు, వాటి పరిసరాలు, ఆస్పత్రులు మరియు నీటి వనరులు మొదలైన ప్రాంతాల్లో దృష్టి సారిస్తామని అన్నారు.
అమృత కాలం కోసం ప్రధానమంత్రి సూచించిన 5 సంకల్పాల  స్ఫూర్తిగా, ఆజాదీ కా అమృత్ మహోత్సవ్ వేడుకల కొనసాగింపుగా యువజన వ్యవహారాలు, యువజన వ్యవహారాలు మరియు క్రీడల మంత్రిత్వ శాఖకు అనుబంధంగా పనిచేస్తున్న నెహ్రూ యువ కేంద్ర సంఘటన్  విభాగం "క్లీన్ ఇండియా 2.0"ను నిర్వహిస్తుంది. అన్ని వర్గాల సహకారంతో దేశవ్యాప్తంగా అన్ని జిల్లాల్లో బహిరంగ ప్రదేశాలు, నివాస ప్రాంతాలను శుభ్రం చేసి వ్యర్థాలను తొలగించేందుకు ప్రజలు, ప్రభుత్వ సంస్థలు, ప్రజా సంఘాల సహకారంతో కార్యక్రమాలు నిర్వహిస్తారు. తమ నివాస ప్రాంతాలు, పరిసర ప్రాంతాలను వ్యర్థాలు లేకుండా శుభ్రంగా ఉంచుకుని గౌరవప్రద జీవనం గడిపే విధంగా ప్రజల్లో చైతన్యం నింపేందుకు కార్యక్రమం అమలు జరుగుతుందని శ్రీ సంజయ్ కుమార్ వివరించారు. “స్వచ్ఛ్ కాల్: అమృత్ కాల్” అనే నినాదానికి మరింత ప్రచారం కల్పించే విధంగా ప్రజా ఉద్యమంగా క్లీన్ ఇండియా 2.0 కార్యక్రమాన్ని నిర్వహిస్తామని శ్రీ సంజయ్ కుమార్ తెలిపారు.
వాణిజ్యం, పరిశ్రమల మంత్రిత్వ శాఖ
తెలంగాణసహా దేశవ్యాప్తంగా రైతుల సంక్షేమానికి కేంద్ర ప్రభుత్వం అధిక ప్రాధాన్యత
తెలంగాణ నుంచి మూడు రెట్లు పెరిగిన వరి, బియ్యం సేకరణ
గత ఐదేళ్లలో ఎంఎస్ పి 1.5 రెట్లు పెరిగిన ఎం ఎస్ పి తో రైతులకు 4-5 రెట్లు లాభం
భవిష్యత్తులో ఎఫ్ సిఐకి ఉప్పుడు బియ్యం సరఫరాను నిలిపివేస్తామని 2021 అక్టోబర్ లో
లిఖితపూర్వకంగా తెలిపిన రాష్ట్ర ప్రభుత్వం
గత ఏడాది రబీ సీజన్ లో పండించిన 27 లక్షల టన్నుల బియ్యాన్ని అందించడంలో తెలంగాణ విఫలం
గత ఐదేళ్లలో తెలంగాణ నుంచి వరి, బియ్యం సేకరణ మూడు రెట్లు పెరిగిందని, కనీస మద్దతు ధర కూడా గణనీయంగా పెరిగిందని, రాష్ట్ర రైతులకు నాలుగు నుంచి ఐదు రెట్లు ప్రయోజనం పెరిగిందని వాణిజ్య, పరిశ్రమల, వినియోగదారుల వ్యవహారాలు, ఆహార, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ ఈ రోజు తెలిపారు.
గత ఏడాది రబీ సీజన్ లో తెలంగాణ రైతులు పండించిన బియ్యం , వరి అంగీకరించిన పరిమాణాన్ని అందించడంలో రాష్ట్ర ప్రభుత్వం విఫలమైందని మంత్రి అన్నారు. ఇప్పటివరకు, రాష్ట్రం ఇంకా ఎఫ్ సిఐ గోడౌన్లకు 27 లక్షల టన్నులను పంపిణీ చేయలేదనీ, ఇందులో సుమారు 14 లక్షల టన్నుల వుప్పుడు బియ్యం, 13 లక్షల టన్నుల ముడి బియ్యం ఉన్నాయని చెప్పారు. దేశానికి అదనపు పరిమాణం అనవసరమైనప్పటికీ తెలంగాణ రైతుల పట్ల ప్రత్యేక గౌరవంగా గత ఏడాది రబీ సీజన్ లో వారు పండించిన 20 లక్షల టన్నుల పార్బాయిల్డ్ బియ్యం ను సేకరించడానికి కేంద్రం అంగీకరించిందని గోయల్ తెలిపారు. బియ్యం పంపిణీ కోసం కేంద్రం పదేపదే రాష్ట్ర ప్రభుత్వానికి పొడిగింపులు కూడా ఇచ్చిందని ఆయన చెప్పారు.
పార్బాయిల్డ్ రైస్ అంశంపై గోయల్ మాట్లాడుతూ, ఎఫ్ సిఐ నాలుగు సంవత్సరాల పాటు డిమాండ్ ను తీర్చడానికి తగినంత నిల్వలను కలిగి ఉందని , సెంట్రల్ పూల్ కోసం ఎఫ్ సిఐ బియ్యం కొనుగోలు చేయడం దేశంలోని మిగిలిన ప్రాంతాల్లో డిమాండ్ పై ఆధారపడి ఉంటుందని రాష్ట్రంతో చేసుకున్న ఎంఒయు స్పష్టంగా
చెబుతోందని , దీని ప్రకారం, తెలంగాణ ప్రభుత్వం అక్టోబర్ 4, 2021 నాటి లేఖలో రాష్ట్రం భవిష్యత్తులో ఫుడ్ కార్పొరేషన్ ఆఫ్ ఇండియాకు పార్బాయిల్డ్ బియ్యం పంపిణీ చేయదని లిఖిత పూర్వక హామీ ఇచ్చిందని
గోయల్ చెప్పారు.
ముడి బియ్యం కొనుగోలులో ఎలాంటి సమస్య లేదని, ఎఫ్ సిఐ రాష్ట్రం నుండి కొనుగోళ్లను గణనీయంగా పెంచిందని మంత్రి తెలిపారు. తెలంగాణతో సహా దేశవ్యాప్తంగా రైతుల సంక్షేమానికి కేంద్ర ప్రభుత్వం అధిక ప్రాధాన్యత ఇచ్చిందని ఆయన చెప్పారు.ఒప్పందం ప్రకారం తెలంగాణలో గత ఏడాది రబీ సీజన్ లో పండించిన అంగీకరించిన పరిమాణాన్ని తెలంగాణ ప్రభుత్వం త్వరగా సరఫరా చేయాలని, రాష్ట్రంలోని రైతులను తప్పుదోవ పట్టించరాదని ఆయన అన్నారు.
రేక్ లు , స్టోరేజీ స్థలం లభ్యత గురించి అడిగిన ప్రశ్నలకు శ్రీ గోయల్ సమాధానమిస్తూ, అటువంటి సమస్య ఏదీ లేదని, దారుణమైన ఆరోపణలు చేయడానికి బదులుగా రాష్ట్రం అంగీకరించిన పరిమాణంలో ధాన్యాన్ని సరఫరా చేయాలని స్పష్టం చేశారు.
భార త ప్ర భుత్వం ఎల్లప్పుడూ తెలంగాణ రైతులతో, తెలంగాణ ప్రజలతో ఉంటుందని, , వారి సంక్షేమం కోసం అన్ని వేళలా చర్యలు తీసుకుంటుందని శ్రీ గోయల్ నొక్కి చెప్పారు..
రక్షణ మంత్రిత్వ శాఖ
ఎన్డీసీ డైమండ్ జూబ్లీ వెబ్నార్ 05-06 నవంబర్ 2020
డైమండ్ జూబ్లీ వేడుకల్లో భాగంగా నేషనల్ డిఫెన్స్ కాలేజీ నవంబర్ 5,6 తేదీల్లో నిర్వహించిన రెండు రోజుల వెబ్నార్ ఈ రోజు ముగిసింది. “ఇండియా'స్ నేషనల్ సెక్యూరిటీ: ద వే అహెడ్” అనే అంశంపై జరిగిన వెబ్నార్లో జాతీయ భద్రతా సమస్యలపై జాతీయ మరియు అంతర్జాతీయ వక్తలు పాల్గొని ఆ ఆంశంపై విస్తృతమైన సమగ్రమైన దృక్పథాన్ని ఆవిష్కరించారు.
చివరి రోజు ముఖ్యాంశంపై డిఫెన్స్ స్టాఫ్ చీఫ్ ప్రసంగించారు. ఆ తరువాత సర్వీస్ చీఫ్స్ & హోం సెక్రటరీ ప్రసంగించారు. “ఇండియాస్ సెక్యూరిటీ హారిజన్: ది కమింగ్ డికేడ్” పేరుతో జరిగిన సెషన్లో సమకాలీన సవాళ్లను ఎదుర్కొనేందుకు సాయుధ దళాలలో జరుగుతున్న నిర్మాణాత్మక సంస్కరణలను సిడిఎస్ వివరించారు. సైనిక మరియు బ్యూరోక్రసీ నేతల వ్యూహాత్మక సంబంధాలలో జాతీయ రక్షణ కళాశాల పాత్రను, మరియు ఆ సవాళ్లను ఎదుర్కోవడంలో చూపిన చొరవను అభినందించారు. మార్పును స్వీకరించడం, అత్యాధునిక సాంకేతిక పరిజ్ఞానాన్ని అభివృద్ధి చేసుకోండం మరియు ఎక్కువ కార్యాచరణ సామర్థ్యం సాధించడానికి సాయుధ దళాలకు సమయం అవసరమని చెప్పారు. తదనంతరం చీఫ్ ఆఫ్ నావల్ స్టాఫ్, ది చీఫ్ ఆఫ్ ఎయిర్ స్టాఫ్ మరియు వైస్ చీఫ్ ఆఫ్ ఆర్మీ స్టాఫ్.. భారతదేశానికి సంబంధించిన భవిష్యత్తు భద్రతా సవాళ్ళ గురించి మరియు భవిష్యత్ యుద్ధాలలో సముద్ర, వాయు మరియు పదాతి దళాల ప్రాముఖ్యత గురించి సమగ్రవిశ్లేషణను అందించారు. అంతర్గత భద్రతా సవాళ్లు మరియు కేంద్రం మరియు రాష్ట్రాల మధ్య ప్రతిస్పందనను సమన్వయం చేయడానికి జరుగుతున్న కార్యక్రమాలను వివరించిన హోంశాఖ కార్యదర్శి శ్రీ ఎకె భల్లా ప్రసంగంతో సెషన్ ముగిసింది.
రక్షణ కార్యదర్శి శ్రీ అజయ్ కుమార్ ప్రసంగంతో వెబ్నార్ ముగిసింది. వెబ్నార్లో పాల్గొని సంక్లిష్ట సమస్యలపై దాపరికం అభిప్రాయాలను వెల్లడించినందుకు మరియు విభిన్న దృక్పథాలను అందించినందుకుగానూ వక్తలకు కమాండెంట్ నేషనల్ డిఫెన్స్ కాలేజ్ ఎయిర్ మార్షల్ డి చౌదరి, ఎవిఎస్ఎమ్, విఎమ్, విఎస్ఎమ్ ముగింపు ఉపన్యాసం ద్వారా కృతజ్ఞతలు తెలిపారు.
ఆర్థిక మంత్రిత్వ శాఖ
బహుపాక్షిక అభివృద్ధి బ్యాంకులను బలోపేతం చేసే విషయమై జీ20 నిపుణుల బృందం
భారతదేశం యొక్క జీ20 ప్రెసిడెన్సీ ఆధ్వర్యంలో “బహుళపక్ష అభివృద్ధి బ్యాంకులను  బలోపేతం చేయడంపై జీ20 నిపుణుల బృందం ఏర్పాటు చేయబడింది.
నిపుణుల సమూహం యొక్క లక్ష్యాలు:
• 21వ శతాబ్దానికి సంబంధించిన ఎండీబీ పర్యావరణ వ్యవస్థ అప్డేట్ చేయడం. ఇందులో మైలురాళ్లు మరియు సమయపాలనలతో, ఎండీబీ పరిణామం యొక్క అన్ని అంశాలను స్పృశిస్తూ, దృష్టి, ప్రోత్సాహక నిర్మాణం, కార్యాచరణ విధానాలు మరియు ఆర్థిక సామర్థ్యంతో సహాపరిమితం కాకుండా, ఎండీబీలు ఆర్థిక సహాయం చేయడానికి మెరుగ్గా ఉంటాయి. విస్తృత శ్రేణి ఎస్డీజీ మరియు వాతావరణ మార్పు మరియు ఆరోగ్యం వంటి సరిహద్దు సవాళ్లను ఎదుర్కొనేందుకు ఆర్ధిక సాయం అందించేలా ఉంటాయి.
• ఇతర ముఖ్యమైన వనరులతో పాటు జీఏఎఫ్ సిఫార్సుల నుండి పొందగలిగే అదనపు సామర్థ్యాన్ని పరిగణనలోకి తీసుకుని, ఎస్డీజీ మరియు సరిహద్దు సవాళ్ల కోసం మరియు సభ్య దేశాల పెరిగిన ఫైనాన్సింగ్ అవసరాలను పరిష్కరించడానికి ఎండీబీల ద్వారా మరియు వాటి నుండి అవసరమైన నిధుల స్థాయికి సంబంధించిన వివిధ అంచనాల మూల్యాంకణం ప్రైవేట్ రంగం మరియు ప్రభుత్వ రంగ నిధులు వంటివి ఇందులో ఉంటాయి.
• ప్రపంచ అభివృద్ధి మరియు ఇతర సవాళ్లను మరింత సమర్థవంతంగా పరిష్కరించేందుకు మరియు ఆర్థిక సహాయం చేయడానికి ఎండీబీల మధ్య సమన్వయం కోసం యంత్రాంగం ఏర్పాటు.నిపుణుల సమూహం యొక్క కూర్పు క్రింది విధంగా ఉంది:
సహ కన్వీనర్లు:
• ప్రొఫెసర్ లారెన్స్ సమ్మర్స్: ప్రెసిడెంట్ ఎమెరిటస్, హార్వర్డ్ యూనివర్సిటీ
• శ్రీ ఎన్.కె. సింగ్: ప్రెసిడెంట్, ఇన్స్టిట్యూట్ ఆఫ్ ఎకనామిక్ గ్రోత్ మరియు మాజీ చైర్పర్సన్, పదిహేనవ ఫైనాన్స్ కమిషన్ ఆఫ్ ఇండియా.
సభ్యులు:
• శ్రీ ధర్మన్ షణ్ముగరత్నం: సీనియర్ మంత్రి, సింగపూర్ ప్రభుత్వం
• శ్రీమతి మరియా రామోస్: ఆంగ్లో గోల్డ్ అషెంటి ఛైర్పర్సన్ మరియు దక్షిణాఫ్రికా నేషనల్ ట్రెజరీ మాజీ డైరెక్టర్ జనరల్
• శ్రీ అర్మనియో ఫ్రాగా: వ్యవస్థాపకుడు, కో-సీఐఓ హెడ్జ్ ఫండ్స్ మరియు ప్రైవేట్ ఈక్విటీ, గ్యావియో ఇన్వెస్టిమెంటోస్ మరియు మాజీ గవర్నర్, సెంట్రల్ బ్యాంక్ ఆఫ్ బ్రెజిల్
• ప్రొఫెసర్ నికోలస్ స్టెర్న్: ఐజీ పటేల్ ప్రొఫెసర్ ఆఫ్ ఎకనామిక్స్ మరియు గవర్నమెంట్, లండన్ స్కూల్ ఆఫ్ ఎకనామిక్స్;
• శ్రీ జస్టిన్ యిఫు లిన్: పెకింగ్ యూనివర్సిటీలో నేషనల్ స్కూల్ ఆఫ్ డెవలప్మెంట్ ప్రొఫెసర్ మరియు గౌరవ డీన్ మరియు ప్రపంచ బ్యాంక్ మాజీ సీనియర్ వైస్ ప్రెసిడెంట్ & చీఫ్ ఎకనామిస్ట్;
• శ్రీ రాచెల్ కైట్: టఫ్ట్స్ విశ్వవిద్యాలయంలోని ఫ్లెచర్ స్కూల్ ఆఫ్ ఇంటర్నేషనల్ అఫైర్స్ డీన్ మరియు ప్రపంచ బ్యాంక్ మాజీ వైస్ ప్రెసిడెంట్;
• శ్రీమతి వెరా సాంగ్వే: బ్రూకింగ్స్ ఇన్స్టిట్యూషన్లో ఆఫ్రికా గ్రోత్ ఇనిషియేటివ్లో నాన్-రెసిడెంట్ సీనియర్ ఫెలో మరియు ఆఫ్రికా కోసం ఎకనామిక్ కమిషన్ మాజీ ఎగ్జిక్యూటివ్ సెక్రటరీ నిపుణుల బృందం 30 జూన్ 2023లోపు జీ20 భారత అధ్యక్షత్వానికి తన నివేదికను సమర్పిస్తుంది.
ప్రధాన మంత్రి కార్యాలయం
గాంధీ జయంతి నేపథ్యంలో గాంధీ స్మృతి వనంలో ప్రార్థన సమావేశానికి హాజరైన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ గాంధీ జయంతి సందర్భంగా గాంధీజీ స్మృతివనంలో నిర్వహించిన ప్రార్థన సమావేశానికి హాజరయ్యారు.
ఈ మేరకు ఒక ట్వీట్ద్వారా ఆయన పంపిన సందేశంలో:
“గాంధీ జయంతి నేపథ్యంలో ఇవాళ గాంధీ స్మృతి వనంలో నిర్వహించిన ప్రార్థన సమావేశానికి హాజరయ్యాను” అని ప్రధాని అందులో పేర్కొన్నారు.
(
విద్యుత్తు మంత్రిత్వ శాఖ
ఆజాదీ కా అమృత్ మహోత్సవ్లో భాగంగా మూడు రాష్ట్రాల్లో ఆర్ఈసీ ఆధ్వర్యంలో 'బిజిలీ ఉత్సవా'ల నిర్వహణ
కేంద్ర విద్యుత్ మంత్రిత్వ శాఖ ఆధ్వర్యంలోని పబ్లిక్ ఇన్ఫ్రాస్ట్రక్చర్ ఫైనాన్స్ కంపెనీ రూరల్ ఎలక్ట్రిఫికేషన్ కార్పొరేషన్ లిమిటెడ్ ‘ఆజాదీ కా అమృత్ మహోత్సవ్’లో భాగంగా - భారతదేశానికి స్వాతంత్ర్యం వచ్చి 75 సంవత్సరాలు అయిన సందర్భాన్ని పురస్కరించుకుని, మణిపూర్, ఒడిశా, ఛత్తీస్గఢ్ రాష్ట్రాల్లో ‘బిజిలీ ఉత్సవ్’లను నిర్వహించింది. దీన్ దయాళ్ ఉపాధ్యాయ గ్రామజ్యోతి యోజన  కింద అన్ని గ్రామాలకు విద్యుత్ మౌలిక సదుపాయాలను విజయవంతంగా అందించిన నాలుగు సంవత్సరాల వార్షికోత్సవం సందర్భంగా ఈ నెల 28న ప్రత్యేక కార్యక్రమాన్ని నిర్వహించారు. మొదటిసారిగా 28 ఏప్రిల్ 2018న డీడీయూజీజేవై పథకం కింద గ్రిడ్కు అనుసంధానమైన చివరి గ్రామం కాబట్టి, వేడుకలు జరిగిన గ్రామాలలో మణిపూర్లోని లీసాంగ్ గ్రామం ఒకటిగా నిలిచింది. దేశవ్యాప్తంగా గ్రామీణ విద్యుదీకరణ కార్యక్రమాన్ని గొప్ప విజయగాథగా ఇంటర్నేషనల్ ఎనర్జీ ఏజెన్సీ గుర్తించింది.
అనేక మంది ప్రముఖులు ఈ కార్యక్రమానికి విచ్చేశారు. అంతేగాక సమీప గ్రామాలు జిల్లాల నుండి పెద్ద సంఖ్యలో ప్రజలు హాజరయ్యారు. విద్యుత్ వల్ల కలిగే ప్రయోజనాలు, గ్రామీణ ప్రాంతాల్లో విద్యుద్దీకరణ సమయంలో ఎదురయ్యే సవాళ్లు, విద్యుత్ అందుబాటులోకి వచ్చిన తరువాత జీవన నాణ్యత ఎలా మెరుగుపడిందనే అంశాలను ప్రముఖులు వివరించారు. డీడీయూజీజేవై పథకం వల్ల కలిగిన లాభాలను, వారి అనుభవాలను లబ్ధిదారులు ఈ సందర్భంగా వేదిక ద్వారా పంచుకున్నారు. గ్రామస్తులతో మమేకమయ్యేందుకు, విద్యుత్ వినియోగం, బిల్లింగ్, ఇంధన సామర్థ్యం మొదలైన వాటిపై అవగాహన కల్పించేందుకు ‘నృత్యం లోక్ గయాన్’ వంటి వివిధ సాంస్కృతిక కార్యక్రమాలను నిర్వహించారు. ప్రజలను చైతన్యవంతులను చేయడానికి వివిధ ప్రభుత్వ కార్యక్రమాలపై క్విజ్ కూడా నిర్వహించడం జరిగింది. పోటీల్లో గెలుపొందిన విజేతలకు ఎల్ ఈడీ బల్బులను బహుమతులుగా పంపిణీ చేయడంతో కార్యక్రమం ముగిసింది. పెద్ద సంఖ్యలో రద్దీ ఉన్నందున, సామాజిక దూరం పాటించడం, ముసుగులు ధరించడం వంటి అన్ని కోవిడ్ భద్రతా విధానాలను పాటించడం జరిగింది. హాజరైన వారందరికీ మాస్కులు పంపిణీ చేశారు.